«Ես ուրախ եմ, որ հին բարեկամների կողքին այսօր մեզ հետ են նաև մեր նոր գործընկերները, ում հետ, վստահ եմ, մենք նույնքան արդյունավետ ենք համագործակցելու, որքան մյուսների հետ, և անհրաժեշտության դեպքում միմյանց սատարելով, մեկս մյուսին փոխադարձաբար օգնելով հաղթահարելու ենք բազում խոչընդոտներ: Համաշխարհային զարգացումները տնտեսության և հատկապես քաղաքային տնտեսության կառավարման ասպարեզում նորացող մարտահրավերներ են նետում: Հենց այս համատեքստում են կարևորվում մեր բազմաշերտ շփումները, փոխվստահությունն ու փորձի փոխանակումը, որոնց շրջանակում մի շարք ծրագրերի իրականացման արդյունքում շահում է մեր քաղաքների բնակչությունը: Հարգելի բարեկամներ, սիրելի հյուրեր, ուզում եմ կրկին մաղթել բոլո րիդ բարի գալուստ ու հաճելի ժամանց մեր քաղաքում, մեր սիրելի Երևանում: Նրանք, ովքեր առաջին անգամ են այստեղ, համոզված եմ՝ արդեն հասցրել են սիրել մեր ջերմ ու բարի քաղաքը և, հաստա՛տ, էլի են գալու»,- նշել է քաղաքապետը՝ հավելելով, որ Երևանը մեծ սիրով է պատրաստվել տոնին, ու արվել է հնարավորը, որպեսզի տոնական օրը ինչպես երևանցիների, այնպես էլ մայրաքաղաքի հազարավոր հյուրերի համար հերթական անգամ իսկական տոնախմբության վերածվի: